Henneken kuntoluokitus

Henneken kuntoluokitusjärjestelmä hevoselle on numeerinen asteikko, jolla ilmaistaan rasvan määrää hevosen kehossa. Se on kehitetty 1980-luvun alussa tohtori Don Henneke Teksasin A&M Yliopistossa. Se julkaistiin ensimmäisen kerran vuonna 1983 Henneken (et. al.) tutkimuksessa, jossa vertailtiin kuntoluokituksen, vartalonmittojen ja rasvaprosentin yhteyttä tammoilla. Henneken luokitus on standardoitu järjestelmä, jota voidaan käyttää kaikenrotuisille hevosille ilman erikoislaitteita silmämääräisesti ja tunnustelemalla. Asteikon arvot ovat välillä 1-9, jossa yksi on erittäin laiha ja yhdeksän on erittäin lihava; ihanteellinen luokitus useimmille hevosille on 4-6.

 Kuntoluokat 
LuokkaKuvausMääritelmäKuva1 Erittäin laiha Erittäin nälkiintynyt. Ei havaittavaa rasvakudosta. Lonkan kulmat, peräkannikat, kylkiluut, nikamat ja hännäntyvi erottuvat selvästi. Olan, sään ja kaulan luusto erottuu.kehyksetön2Hyvin laiha Nälkiintynyt. Vähän rasvakudosta selässä. Lonkan kulmat, peräkannikat, kylkiluut, nikamat ja hännäntyvi erottuvat. Lavan, sään ja kaulan luusto erottuu juuri ja juuri.kehyksetön3Laiha Rasvakudosta selässä noin okahaarakkeen puoleen väliin. Nikamat ja kylkiluut erottuvat. Peräkannikka erottuu pyöreähkönä, lonkan kulmat juuri ja juuri. Lavan, sään ja kaulan rakenne korostunut.kehyksetön4Laihanpuoleinen Selkäranka ja kylkiluut erottuvat hieman. Hännäntyvellä rasvakudosta. Lonkan kulma ei erotu. Lapa, säkä ja kaula hoikat mutta eivät ilmeisen kuihtuneet.kehyksetön5Kohtalainen Selän rasvakerros okahaarakkeiden korkuinen, eli selkäranka ei erotu ulkonemana tai urana. Kylkiluut eivät erotu näkyvästi, mutta helpot tuntea. Sään okahaarakkeet eivät erotu. Lapa ja kaula liittyvät vartaloon sulavasti.kehyksetön6Lihavanpuoleinen Selän rasvakudos saattaa olla hieman okahaarakkeita korkeampi. Kyljissä pehmeähkö rasvakerros, hännäntyvi pehmeä. Alkavia rasvakertymiä sään ja kaulan sivuilla sekä lavan takana.kehyksetön7Lihava Selän rasvakudos saattaa olla okahaarakkeita korkeampi. Kyljet lihaisat, mutta kylkiluut voi vielä tuntea yksitellen. Hännäntyvi pehmeä, rasvakertymiä kaulan ja sään sivuilla sekä lavan takana.kehyksetön8 Hyvin lihava Selässä rasvakudoksen muodostama pitkittäisuurre. Kylkiluita vaikea tuntea, hännäntyvi hyvin pehmeä. Kaula selvästi paksu. Sään sivut ja lavan taukset ihran täyttämät. Rasvakertymää sisäreisillä.kehyksetön9Erittäin lihava Selässä selkeä pitkittäisuurre. Kyljillä rasvaa epätasaisena kerroksena. Pullistuvia rasvatyynyjä hännäntyvellä ja kaulalla sekä sään ja lavan alueilla. Sisäreidet saattavat hangata toisiaan. Kuve ihran täyttämä. kehyksetön

 Lähteet 

Luokka:Hevonen
Luokka:Eläinlääketiede
Luokka:Asteikot